**Ministru kabineta rīkojuma projekta**

**„Par naudas balvas piešķiršanu par izciliem sasniegumiem sportā” sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir piešķirt biedrības „Latvijas Kamaniņu sporta federācija” sportistei Ullai Zirnei naudas balvu 3 842 *euro* (tai skaitā 557 *euro* nodokļu samaksai) apmērā par 2020. gada Eiropas čempionātā izcīnīto trešo vietu kamaniņu stafetē. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums  | 1. Sporta likuma 14. panta pirmā daļa un Ministru kabineta 2012. gada 3. janvāra noteikumu Nr. 26 „Noteikumi par kārtību, kādā piešķiramas naudas balvas par izciliem sasniegumiem sportā, un naudas balvu apmēru” (turpmāk – Noteikumi) 2. punkts.
2. Ministru kabineta 2018. gada 17. jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 41. un 43. punkts.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020. gada Eiropas čempionātā kamaniņu sportā kamaniņu stafetē Latvijas izlase izcīnīja trešo vietu, savukārt 2020. gada pasaules čempionātā kamaniņu sportā kamaniņu stafetē Latvijas izlase izcīnīja otro vietu. Ņemot vērā Noteikumu 4. punktā noteikto par naudas balvas piešķiršanu tikai par vienu – augstāko sasniegumu, Latvijas Nacionālās sporta padomes 2020. gada 3. decembra sēdē (prot. Nr. 3 3. §.) naudas balvas tika rosināts piešķirt tikai par 2020. gada pasaules čempionātā kamaniņu sportā kamaniņu stafetē izcīnīto trešo vietu. Būtiski ir atzīmēt, ka Latvijas izlases kamaniņu stafetē sastāvā sieviešu vieninieku stafetes posmā Eiropas čempionātā startēja Ulla Zirne, savukārt pasaules čempionātā Latvijas izlases kamaniņu stafetē sastāvā sieviešu vieninieku stafetes posmā startēja Kendija Aparjode. Iepriekšminētā rezultātā, Latvijas izlases kamaniņu stafetē sportistiem piešķirot naudas balvu tikai par sasniegumu pasaules čempionātā, ir izveidojusies situācija, kad U. Zirne naudas balvu par izcīnīto trešo vietu Eiropas čempionātā nav saņēmusi. Lai nodrošinātu taisnīgu noregulējumu, Izglītības un zinātnes ministrija rosina piešķirt naudas balvu par izciliem sasniegumiem sportā arī U. Zirnei. Naudas balvas apmērs ir nosakāms, ņemot vērā Noteikumos ietverto metodiku, kā rezultātā U. Zirnei piešķirama naudas balva 3 842  *euro* (tai skaitā 557  *euro* nodokļu samaksai) apmērā. Ņemot vērā, ka U. Zirnes treneri un citi apkalpojošie sporta darbinieki naudas balvas saņēma par Latvijas izlases kamaniņu stafetē izcīnīto otro vietu pasaules čempionātā, viņiem atkārtoti naudas balvas par U. Zirnes sasniegumu nav piešķiramas. Saskaņā ar Noteikumu 27. punktu naudas balvu izmaksai izmantojami Ministrijas apakšprogrammai „Balvas par izciliem sasniegumiem sportā” paredzētie valsts budžeta līdzekļi un citi valsts budžeta līdzekļi, ja par to pieņemts attiecīgs lēmums atbilstoši Likumam par budžetu un finanšu vadību. Papildus minētam saskaņā ar Ministru kabineta 2018. gada 17. jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 41. punktu līdzekļus no programmas „Līdzekļi neparedzētiem gadījumiem” piešķir valstiski īpaši nozīmīgiem pasākumiem, valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai un to radīto zaudējumu kompensēšanai un citiem neparedzētiem gadījumiem. Līdzekļu piešķiršanu valstiski īpaši nozīmīgiem pasākumiem paredz arī Likuma par budžetu un finanšu vadību 12. panta pirmā daļa. Ministrijas ieskatā naudas balvu piešķiršana par izciliem sasniegumiem sportā ir atzīstama par valstiski īpaši nozīmīgu pasākumu. Saskaņā ar Ministru kabineta 2018. gada 17. jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43. punktu ministrija pieprasījumu apropriācijas pārdalei no programmas „Līdzekļi neparedzētiem gadījumiem” sagatavo kā tiesību akta projektu, ko normatīvajos aktos noteiktajā kārtībā iesniedz izskatīšanai Ministru kabinetā. Ievērojot minēto, Ministrija ir izstrādājusi Ministru kabineta rīkojuma projektu „Par naudas balvas piešķiršanu par izciliem sasniegumiem sportā” (turpmāk – Rīkojuma projekts), kas paredz:1. piešķirt biedrības „Latvijas Kamaniņu sporta federācija” sportistei Ullai Zirnei naudas balvu 3 842 *euro* (tai skaitā 557 *euro* nodokļu samaksai) apmērā par 2020. gada Eiropas čempionātā izcīnīto trešo vietu kamaniņu stafetē;
2. uzdevumu Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt Izglītības un zinātnes ministrijai 3 842 *euro* (tai skaitā 557 *euro* nodokļu samaksai), lai nodrošinātu naudas balvas izmaksu.
 |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projektu izstrādāja Ministrija. |
| 4. | Cita informācija | Rīkojuma projekts tiešā veidā attiecas uz budžeta un finanšu politiku. Pastarpināti Rīkojuma projekts attiecas uz tūrisma, sporta un brīvā laika politiku (sporta politiku). |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| Rīkojuma projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2020** | Turpmākie trīs gadi (*euro*) |
| **2021** | **2022** | **2023** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | izmaiņas, salīdzinot ar vidēja termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | **0** | **0** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi: | **0** | **3 842** | **0** | **0** | **0** | **0** | **0** |
| 2.1. valsts pamatbudžets | *0* | *3 842* | *0* | *0* | *0* | *0* | *0* |
| 2.2. valsts speciālais budžets |  |  |  |  |  |  |  |
| 2.3. pašvaldību budžets  |  |  |  |  |  |  |  |
| 3. Finansiālā ietekme: | **0** | **- 3 842** | **0** | **0** | **0** | **0** | **0** |
| 3.1. valsts pamatbudžets | *0* | *- 3 842* | *0* | *0* | *0* | *0* | *0* |
| 3.2. speciālais budžets |  |  |  |  |  |  |  |
| 3.3. pašvaldību budžets  |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 3 842 | 0 | 0 | 0 | 0 | 0 |
|  |  |  |  |  |  |
|  |  |  |  |  |  |
| 5. Precizēta finansiālā ietekme: | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |  |  |
| 5.2. speciālais budžets |  |  |  |  |  |  |
| 5.3. pašvaldību budžets  |  |  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pievienot anotācijas pielikumā): | Biedrība „Latvijas Kamaniņu sporta federācija” nodrošinās naudas balvu izmaksu Ullai Zirnei 3 842 *euro* (tai skaitā 557 *euro* nodokļu samaksai) apmērā.Rīkojuma projektā atsevišķi ir norādīts maksājamā iedzīvotāju ienākuma nodokļa apmērs (likuma „Par iedzīvotāju ienākuma nodokli” 9. panta pirmās daļas 10. punkts), kas tiek ietverts Ullai Zirnei piešķiramajā naudas balvā. Tādejādi iedzīvotāju ienākuma nodokļa maksājums (23% no summas, kas pārsniedz 1423 *euro*) naudas balvas saņēmējai (Ullai Zirnei) jāsedz pašai (no saņemtās naudas balvas). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Rīkojuma projektam nav ietekme uz amata vietu skaita izmaiņām. |
| 8. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem” atbilstoši Ministru kabineta 2018. gada 17. jūlija noteikumiem Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas”. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Rīkojuma projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Rīkojuma projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| Rīkojuma projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Rīkojuma projekta izpildi nodrošinās Ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar |
| 3. | Cita informācija | Nav |

Izglītības un zinātnes ministre Ilga Šuplinska

Severs 67047935

edgars.severs@izm.gov.lv